section_heading: Nakon utakmice
paragraph_text: Bijaše ovo Arsenalov 9. uspjeh u Superkupu, dok United nije uspio osvojiti 15. titulu u tome natjecanju. Wenger je tri pogotka razlike opisao iznenađujućim te istaknuo vrijednost prvoga pogotka s obzirom na sparinu. Zadovoljila ga je tjelesna sprema njegovih igrača koji su mahom sudjelovali na netom završenom Svjetskom prvenstvu u Francuskoj. Smatrao je kako će se njegovi „Topnici” napuniti samopouzdanjem za sezonu pred njima. Napadač Bergkamp procijenio je da Arsenal ima lijepu priliku obraniti prošlosezonski naslov prvaka: „I dalje nas krasi isti mentalitet što će nam biti podloga za ovogodišnji napad na prvo mjesto. Ovo je dobar početak. Teže je obraniti titulu.”